cyanic-selkie/wikianc huggingface dataset:
স্বাস্থ্যবিধি
বাড়িতে চিকিৎসাসেবা সংক্রান্ত স্বাস্থ্যবিধি
কাটা বা জখম হওয়া স্থানে জীবাণু নাশক (অ্যান্টিসেপ্টিকস) ব্যবহার করা উচিত; যাতে ক্ষতিকারক ব্যাক্টেরিয়া দেহে প্রবেশ করতে না পারে। এত ক্ষতস্থানে পুঁজ হয়ে পেকে যেতে পারে। এমনকি পচন পর্যন্ত ধরতে পারে।
দিনে দিনে ইনফেকশনের ঝুঁকিপূর্ণ রোগী আর ঝুঁকিতে না থাকা পরিবারের অন্য সদস্যদের ক্ষেত্রে স্বাস্থ্যবিধি আর চিকিৎসাসংক্রান্ত স্বাস্থ্যবিধির নিয়মাবলির মধ্যে পার্থক্য মিলিয়ে যাচ্ছে। পার্থক্য শুধু এই, স্বাস্থ্যবিধির নিয়ম ভাল করে না মানা হলে ইনফেকশন তথা সংক্রমণের ঝুঁকি আরো প্রবল।
ইনফেকশন-নিরোধক এবং অ্যান্টিব্যাক্টেরিয়ালসমূহ
রাসায়নিক ইনফেকশন-নিরোধক বলা হয় ঐ সব পদার্থকে যেগুলো জীবাণু নাশ করে। ইনফেকশন-নিরোধক  পণ্যের গায়েই লেখা থাকে "disinfectant" অথবা "kills pathogens"। কিছু কিছু পণ্য যেমন, ব্লিচিং পাউডার কার্যত ইনফেকশন-নিরোধক হওয়া সত্ত্বেও এবং প্যাকেটের গায়ে  "kills pathogens" লেখা থাকলেও এগুলো ইনফেকশন-নিরোধক পণ্য হিসেবে বিবেচিত হবে না। কারণ সব ধরনের ইনফেকশন-নিরোধক পদার্থ সব ধরনের জীবাণু মারে না। কিছু ইনফেকশন-নিরোধক পদার্থ ব্যাক্টেরিয়া মারে যেগুলোকে বলা হয় ব্যাক্টেরিয়াসাইডাল বা ব্যাক্টেরিয়াঘাতী। কিছু ইনফেকশন-নিরোধক পদার্থ ছত্রাক মারে যেগুলোকে বলা হয় ফানজাইসাইডাল বা ছত্রাকঘাতী। কিছু ইনফেকশন-নিরোধক পদার্থ আবার ব্যাক্টেরিয়ার স্পোর বা বীজ মারে যেগুলোকে বলা হয় স্পোরিসাইডাল।  কিছু ইনফেকশন-নিরোধক ব্যাক্টেরিয়ার ভাইরাস মারে যেগুলোকে বলা হয় ভাইরাসাইডাল।
অ্যান্টিব্যাক্টেরিয়ালসমূহ হল ঐ সব পণ্য যেগুলো ব্যাক্টেরিয়া প্রতিরোধ করে। কিছু কিছু পণ্যের গায়ে "অ্যান্টিব্যাক্টেরিয়াল" লেখা থাকলেও এগুলো আসলে  ব্যাক্টেরিয়ার বংশবৃদ্ধি রোধ করতে পারে ব্যাক্টেরিয়া চিরতরে ধ্বংস করতে পারে না। তাই পণ্যের গায়ে লেখা দেখে নেওয়া উচিত "kills" bacteria। আ্যান্টিব্যক্টেরিয়ালসমূহ সাধারণত ছত্রাক বা ভাইরাস ধ্বংসকারী হয় না; যদি না এর গায়ে এগুলো লেখা থকে।
স্যানিটাইজার বলা হয় ঐসব পদার্থকে যেগুলো পরিষ্কারক ও ইনফেকশন-নিরোধক হিসেবে কাজ করে। সাম্প্রতিককালে এই শব্দটি সাধারণত অ্যালকোহলজাত পণ্যের ক্ষেত্রে বেশি ব্যবহার হচ্ছে যেগুলো হাতের ইনফেকশন রোধে ব্যবহৃত হয় (অ্যালকোহল হ্যান্ড স্যানিটাইজার)। তবে এইসব স্যানিটাইজার মাটি মাখা হাতের জীবাণু নাশে কার্যকর নয়।
বায়োসাইড শব্দটি উল্লিখিত শব্দগুলোর তুলনায় অনেক ব্যাপক। যেসব পদার্থ অণুজীব বিনাশ করে, দুর্বল করে দেয় অথবা বংশবিস্তার রোধ করে সেগুলোকেই বায়োসাইড বলে। এর মধ্যে  ইনফেকশন-নিরোধক, অ্যান্টিস্যাপ্টিকসমূহ(যেগুলো অ্যান্টিব্যাক্টেরিয়ালের তুলনায় কম সক্রিয়) এবং সারের কীটনাশকও অন্তর্ভুক্ত যেহেতু এগুলো অণুবীক্ষণিক জীবদের সাথে লড়াই করে।
উন্নয়নশীল দেশগুলোতে ঘরোয়া স্বাস্থ্যবিধি
উন্নয়নশীল দেশগুলোতে সংক্রামক রোগ-ব্যধি প্রতিরোধে বৈশ্বিকভাবে বিশুদ্ধ পানি ও উন্নত স্যনিট্যাশনের সহজলভ্যতাকে গুরুত্বপূর্ণ পদক্ষেপ হিসেবে বিবেচনা করা হচ্ছে। জনগণের মাঝে স্বাস্থ্যসচেনতামূলক কার্যক্রম এ ব্যাপারে বেশি ফলপ্রসূ। মানুষ সচেতন হলে নিরাপদ পানি ও উন্নত স্যনিটেশনের ব্যবস্থা করা জটিল কিছু নয়। তাই গণসচেনতামূলক কার্যক্রমকে স্থায়ী উন্নয়ন লক্ষ্য এর ৬ নম্বর পয়েন্টে সংযুক্ত করা হয়েছে যার দ্বিতীয় লক্ষ্যে হচ্ছে, '২০৩০ সালের মধ্যে সবার জন্য পর্যাপ্ত এবং যথাযথ স্যানিটেশন এবং স্বাস্থ্যসম্মত ব্যবস্থা নিশ্চিত করা এবং খোলা স্থানে মল-মূত্রত্যাগ বন্ধ করা। বিশেষত প্রাপ্ত নারী ও কমবয়েসী মেয়ে এবং আশংকাজনক ব্যক্তিদের প্রয়োজনের প্রতি বিশেষ গুরুত্বারোপ করা।' নিরাপদ পানি, স্যানিটেশন এবং স্বাস্থ্যবিধির মাঝে খুবই অন্তর্নিহিত সম্পর্ক বিদ্যমান থাকায়  স্বাস্থ্যসেবাদাতা(সরকারি বা বেসরকারি) প্রতিষ্ঠানগুলোতে  এগুলোকে একত্রে সংক্ষেপে 'WaSH'বলা হয় (water, sanitation, hygen)।
প্রতিবছর ডায়রিয়া রোগে প্রায় ২মিলিয়ন(২০ লাখ) মানুষ মারা যায়। এদরে মধ্যে বেশিরভাগই ৫ বছরের নিচের শিশু। উন্নয়নশীল দেশগুলোকে বেশি আক্রান্ত হয় দুস্থ, মফস্বলে অবস্থিত কিংবা গ্রামীণ পরিবারগুলো। এইসব পরিবারগুলোতে রোগ-ব্যাধির নির্মূল করতে পর্যাপ্ত পানি সরবরাহ করা, উন্নত স্যনিটারি পায়খানার ব্যবস্থা করে দেয়া এবং সুস্বাস্থ্যবিধির নিয়মাবলি শিক্ষা দান প্রয়োজন।
গবেষণা বলছে, সাবান দিয়ে হাত ধোওয়ার প্রচলন যদি ব্যাপকভাবে করা যায় তাহলে ডায়রিয়ায় মৃত্যুর হার শতকরা ৫০ভাগ  এবং শ্বাস-প্রশ্বাসের রোগ প্রায় ২৫ ভাগ  কমানো সম্ভব।  সাবান দিয়ে হাত ধুলে ত্বকের ইনফেকশন , চোখে কৃমির সংক্রমণও প্রতিরোধ করা যায়।
অন্যান্য স্বাস্থ্যবিধির অনুশীলন যেমন, নির্দিষ্ট ময়লা ফেলার স্থানে ময়লা ফেলা, মেঝে বা দেয়াল পরিষ্কার রাখা, গৃহপালিত পশুর যত্ন নেয়া ইত্যাদি স্বল্পআয়ের পরিবারগুলোতে রোগসংক্রমণ ও পরিবারে একজন থেকে রোগ-শোক অন্যজনের শরীরে বিস্তারের ধারা প্রতিরোধে অত্যন্ত কার্যকর পদক্ষেপ।
টয়লেট পরিষ্কার রাখা, হাত ধোওয়ার ব্যবস্থা রাখালে দুর্গন্ধ প্রতিরোধ করা যায় এবং সমাজেও একে ভাল চোখে দেখে। যেসব অঞ্চলে এখনও খোলা জায়গায় পেশাব-পায়খানা করার প্রথা আছে (উন্নয়নশীল দেশগুলোর কিছু গ্রামেও এমন অবস্থা বিরাজমান) পেশাব-পায়খানার জন্য টয়লেট ব্যবহার ও ভাল করে হাত ধোওয়ার জন্য মানুষকে সামাজিকভাবে অনুপ্রাণিত করা যায়। সামাজিকভাবে গ্রহণযোগ্যতা সমাজের মানুষদের জন্য অত্যন্ত গুরুত্বপূর্ণ ব্যাপার।
বাড়িতে পানি বিশুদ্ধকরণ এবং নিরাপদ স্থানে সংরক্ষণ
ঘর-বাড়িতে পানি বিশুদ্ধকরণ এবং নিরাপদ স্থানে সংরক্ষণের মাধ্যমে নিরাপদ পানি পান নিশ্চিত করা যায়। নিরাপদ পানি পানের নিশ্চয়তা দেয়া এখন উন্নত ও উন্নয়নশীল দেশগুলোতেও বড় সমস্যা হয়ে দাঁড়িয়েছে। এমনকি ইউরোপেও ধারণা করা হয়, ১২০ মিলিয়নের মত মানুষ নিরাপদ পানি পান করতে পারছে না। পানির বিশুদ্ধতা ধরে রাখতে পারলেই ডাইরিয়ার মত রোগ-ব্যাধী প্রতিরোধ করা সম্ভব।  তাছাড়া জরুরি অবস্থার জন্যও নিরাপদ পানি সংরক্ষণ করে রাখা প্রয়োজন। ঘরে ধরে রাখা বিশুদ্ধ পানিও দূষিত হয়ে যাওয়ার সম্ভাবনা আছে(যেমন, ময়লা হাতের সংস্পর্শে কিংবা পুরাতন পাত্র তথা কলস, মটকা ইত্যাদি ব্যবহারে)। বিধায় নিরাপদ পানি সংরক্ষণের পাত্র বা স্থানও গুরুত্বপূর্ণ।
পানি বিশুদ্ধ করার পদ্ধতিসমূহঃ
ব্যক্তিগত স্বাস্থ্যবিধি
দৈনন্দিন অনুশীলন alt=টয়লেটারি ব্যাগ|থাম্ব|একটি টয়লেটারি ব্যাগ ব্যক্তিগত স্বাস্থ্যবিধি বলা হয় ব্যক্তিকেন্দ্রিক ঐসব নিয়মের অনুশীলন যেগুলো করলে ব্যক্তির স্বাস্থ্য ও সুস্থতা বজায় থাকে।  ব্যক্তিগত স্বাস্থ্যবিধির লক্ষ্য হল, ব্যক্তির অসুস্থতা কমিয়ে আনা, রোগ থেকে পুরোপুরি সারিয়ে তোলা, সর্বোত্তম স্বাস্থ্য ও সুস্থতা ধরে রাখা, সমাজিকভাবে গ্রহণযোগ্য মানুষে পরিণত হওয়া, সমাজে রোগ-ব্যাধীর বিস্তার রোধ করা। উপযুক্ত ব্যক্তিগত স্বাস্থ্যবিধি সামাজিক বৈশিষ্ট্যও হতে পারে এবং সময়ের  সাথে এর নিয়ম-কানুনে পরিবর্তনও আসতে পারে।
ব্যক্তিগত স্বাস্থ্যবিধির নিয়ম-কানুনের মধ্যে আছে, নিয়মিত গোসল করা, নিয়মিত হাত ধোওয়া বিশেষত খাওয়ার আগে বা পরে, মাথার চুল পরিষ্কার রাখা, চুল ছোট করা বা ন্যাড়া করে ফেলা, পরিষ্কার কাপড় পরা, দাঁত মাজা, নখ কাটা ইত্যাদি। কিছু নিয়ম আছে যেগুলো পুরুষ নারী ভেদে বিভিন্ন। যেমন, নারীদের রজস্রাবকালীন পরিচ্ছন্নতার নিয়মাবলি। যাই হোক টয়লেটারি ব্যাগ ব্যবহার করলে এসব কাজ সহজ হয়ে যায়।
ব্যক্তিগত স্বাস্থ্যবিধির নিয়ম-কানুন ঠিকমত মেনে চলার জন্য একটি ব্যক্তিগত রুটিন থাকা চাই। এই রুটিনে ব্যক্তিবিশেষের প্রতি লক্ষ রেখে বাড়তি কিছু বিষয়ও যুক্ত করা যায়। যেমন, কাশির সময় মুখে হাত দেয়া, ব্যবহৃত টিস্যু যথাস্থানে ফেলা, টয়লেট পরিষ্কার রাখা, খাবারের স্থানগুলো পরিষ্কার রাখা ইত্যাদি। কিছু সংস্কৃতিতে হাতে চুমু দেয়া বা হ্যান্ডশেক করাও নিষেধ যাতে ব্যাক্টেরিয়া না ছড়ায়- এরকম রীতিও সমাজভেদে অনুসরণ করা যেতে পারে।
ব্যক্তিগত পরিচর্যাই ব্যক্তিগত স্বাস্থ্যবিধির উৎকর্ষ সাধন করে। যেমন, পারফিউম, শেভিং ক্রিম ইত্যাদি ব্যবহারও স্বাস্থ্যবিধির পরিবেশবান্ধব।
অতিরিক্ত দৈহিক স্বাস্থ্যবিধির অনুসরণ
অতিরিক্ত দৈহিক স্বাস্থ্যবিধির অনুসরণ অনেকটা রোগের কারণ হতে পারে। একে অত্যধিক-অমোঘ ব্যাধি জাতীয় একটি রোগ হিসেবে চিহ্নিত করা হয়।
অতিমাত্রায় দৈহিক স্বাস্থ্যবিধির অনুসরণ এবং অ্যালার্জি
স্বাস্থ্যবিধির ওপর প্রথম হাইপোথিসিস(অনুকল্প তথা প্রাথমিক গবেষণা) প্রদান করা হয় ১৯৮৯ সনে। ডেভিড স্ট্রাকান নামক বিজ্ঞানী দেখান যে, পরিবার ছোট বড় হওয়ার সাথে অ্যালার্জি রোগের বিপরীত সম্পর্ক বিদ্যমান। পরিবার যত বড় হয় অর্থাৎ পরিবারের শিশুর সংখ্যা যত বেশি হয় সেই পরিবারের শিশুদের অ্যালার্জি তত কম হয়। এথেকে তিনি হাইপোথিসিস দাঁড় করান, গত ৩০ থেকে ৪০ বছরে অ্যালার্জি বেড়ে যাওয়ার কারণ হল, শিশুদের দেহে গুপ্ত অ্যালার্জির জীবাণুগুলো বড় ভাইবোনদের  সাথে সংস্পর্শে আসলে দ্রুত বাড়তে থাকে। স্ট্রাকান আরো বলেন, অ্যালার্জির জীবাণুগুলো প্রকাশ না পাবার কারণ শুধু ছোট পরিবারই নয় বরং উন্নত গৃহব্যবস্থা এবং ব্যক্তিগত পরিচ্ছন্নতা উৎকর্ষও। সুতরাং ছোট পরিবারে বেশি পয়-পরিষ্কার থাকার কারণে অ্যালার্জি আর ধরা পড়ে না। কিন্তু এই অ্যালার্জির জীবাণুগুলোই যখন শিশুর শরীর থেকে বড় ভাই বা বোনের শরীরে গোপণে প্রবেশ করে তখন অ্যালার্জি সবার হয়ে যায়।
অতিমাত্রায় অন্তকর্ণ পরিষ্কার করা
কানের ভেতরের অংশ অতিরিক্ত পরিষ্কার করা থেকে কানের ভেতরে ইনফেকশন হয়ে যেতে পারে। কানের ভেতরের অংশ অত্যন্ত স্পর্শকাতর। তাই দেহের অন্যান্য অংশের তুলনায় কোমলভাবে একে পরিষ্কার করতে হবে।  বেশিরভাগ সময় কান নিজেই এর ভেতরের অংশ পরিষ্কার করে ফেলে। যেহেতু কানের পর্দা থেকে কানের বাইরের অংশ পর্যন্ত একটি নালি বিদ্যমান। কানের খইল সাধারণত কানের ভেতরের গভীর অংশ থেকে ধারবাহিকভাবে বাইরের অংশে পরিবাহিত হয় এবং বাইরে এসে শুকিয়ে যায় এবং পড়ে যায়। কান খোঁচানির মাধ্যমে খুঁচিয়ে ময়লা বের করতে গেলে কানের ভেতরের অংশ স্বাভাবিকের চাইতে বেশি অপরিষ্কার করে ফেলতে পারে। বাইরে আসা কানের খইলকে ভেতরে ঠেলে দিয়ে অথবা তুলা বা অন্য কোন উপাদান কানে ঢুকিয়ে কানের ভেতরের অংশ আরো অপরিচ্ছন্ন করার চাইতে স্বাভাবিকভাবে খইল বের হতে দেয়াই শ্রেয়।
তাছাড়া অতিরিক্ত সাবান, ক্রিম, মলম ইত্যাদি ব্যবহারও চামড়ার ক্ষতি করতে পারে। যেমন, সাবান এবং মলম ত্বকের স্বাভাবিক  প্রতিরক্ষামূলক তেল, চর্বি-দ্রবণীয় উপাদান যেমন, কোলেক্যালসিফেরল (cholecalciferol যা ভিটামিন ডি৩ হিসেবেও পরিচিত) নিঃশেষ করে দিতে পারে। এছাড়া সাবান বা মলম কানে ঢুকে ভেতরে চলে গিয়ে কানের স্বাভাবিক হরমোনের ভারসাম্য নষ্ট করতে পারে।
অতিরিক্ত মুখের স্বাস্থ্যবিধি অনুসরণ
প্রাপ্তবয়স্ক সকলের জন্য দৈনিক দুবার ব্রাশ করা উচিত, কোমলভাবে সঠিক প্রক্রিয়ায়। কয়েক মাস(অনূর্ধ্ব তিন মাস) পর পর একদফা অসুস্থতা হবার পর টুথব্রাশ পরিবর্তন করাও উচিত।
কিন্তু মুখ পরিষ্কার করা  নিয়ে কিছু ভুল ধারণাও আমাদের আছে। ব্রাশ করার পরে মুখে পানির ছিটা দেয়া উচিত নয়, এসিডজাতীয় কোন কিছু খাওয়ার পরেই ব্রাশ ফেলারও কোনো নিয়ম নেই। দিনে একবার দাঁত খোঁচানো ভাল , প্রতিবার আলাদা সুতা ব্যবহার করে। দাঁতের ক্রিম(Tooth Mousse) ব্যবহারের কার্যকারিতা এখনও বিতর্কিত। দাঁতের  বছরে কমপক্ষে একবার দাঁতের ডাক্তার দেখানোও উচিত।
খাবারের স্বাস্থ্যবিধি
খাবারের স্বাস্থ্যবিধি হল খাদ্য দূষণ, খাদ্যে বিষক্রিয়া  এবং খাদ্য থেকে রোগ ব্যধির বিস্তার রোধের জন্য খাদ্য প্রস্তুত কিংবা রন্ধন সংক্রান্ত নিয়মাবলি।  খাবারের স্বাস্থ্যবিধিতে বিশেষত খাদ্য প্রস্তুত, সংরক্ষণ, বিতরণ এবং ভক্ষণ বিষয় নিয়ে আলোচনা করা হয়।
ব্যক্তিগত প্রতিষ্ঠানের স্বাস্থ্যবিধি
কোনো ব্যক্তিগত প্রতিষ্ঠানে ব্যবহৃত যন্ত্রপাতি, আসবাবপত্র ও অন্যান্য দ্রব্যসামগ্রীর যত্ন ও সদ্ব্যবহার সংক্রান্ত নিয়মাবলিকেই ব্যক্তিগত প্রতিষ্ঠানের স্বাস্থ্যবিধি বলা হয়।
ব্যক্তিগত প্রতিষ্ঠানের স্বাস্থ্যবিধিসমূহ
ট্যাটু তৈরি এবং দেহ ছিদ্র করার জন্য ব্যবহৃত উপকরণসমূহ অটোক্লেভ দিয়ে জীবাণুমুক্ত করা।
হাত ধোওয়া।
ঘুমের স্বাস্থ্যবিধি
ঘুমের স্বাস্থ্যবিধি হল ভাল ঘুম হবার জন্য যেসব অনুশীলন করা হয়, এই অনুশীলনগুলো আচরণগত বা পরিবেশগত উভয়ই হতে পারে।   ভাল ঘুমের জন্য যেমন ব্যক্তির আচরণও নিয়ন্ত্রণে রাখতে হয় তেমনি ঘুমের পরিবেশও বজায় রাখতে হয়। ১৯৭০ সনে এই সকল নিয়ম ও অনুশীলনসমূহের দিকনির্দেশনা প্রণিত হয় ইনসমনিয়া(অনিদ্রারোগ)জনিত সমস্যা থেকে মানুষকে বাঁচাতে। চিকিৎসকগণ ইনসমনিয়া, ডিপ্রেশন (বিষণ্নতা) বা এ জাতীয় রোগে আক্রান্ত ব্যক্তির অবস্থা বিচার করে তার পরই চিকিৎসা দিতে পারেন। এজন্য বলা যায়, অনিদ্রজনিত সমস্যার সহজ সমাধান এক কথায় বলে দেয়া মুশকিল। এটি রোগী থেকে রোগীতে ভিন্ন হতে পারে।
সাধারণভাবে ঘুমের স্বাস্থ্যবিধিতে যেসব নির্দেশনা দেওয়া হয় সেগুলো হলঃ
ধর্মীয় স্বাস্থ্যনীতি
অনেক ধর্মে পবিত্রতাকে আবশ্যক বা উৎসাহিত করা হয়েছে।
ইসলাম ধর্মে নামায আদায়, পবিত্র কোরআন স্পর্শ করা ইত্যাদির জন্য ওযু বা গোসল করা আবশ্যক। নামাযের জন্য শুধু শারীরিক পবিত্রতাই নয় বরং কাপড় পবিত্র রাখতে হয়, নামাযের স্থান পবিত্র রাখতে হয়। এছাড়া ইসলামী শিষ্টাচারের মধ্যে মল-মূত্র ত্যাগের পরে পরিষ্কার-পরিচ্ছন্নতার ব্যাপারে অত্যন্ত গুরুত্বারোপ করা হয়েছে। এজন্য স্বয়ং পবিত্র কোরআনে টিস্যু ব্যবহার করার পরে পানি ব্যবহার করাকে উৎসাহিত করা হয়েছে। এছাড়াও ইসলাম ধর্ম হাত পরিষ্কার করা (খাওয়ার আগে বা পরে, ঘুম থেকে জাগ্রত হবার পরে), দাঁত মাজা (প্রতিবার ওযুর সময় মেসওয়াক করা), গোসল করা (অন্তত সপ্তাহে একবার জুমআর দিনে উত্তম আর স্বপ্নদোষ, শুক্রস্খলন, সহবাস, নারীদের রজশ্রাব, সন্তান প্রসব প্রভৃতির মাধ্যমে গোসল ফরজ হলে সেই সময় আবশ্যক), দৈনিক পাঁচবার হাত-মুখ-পা ধোওয়া (পাঁচবার নামাযের আগে) ইত্যাদি নিয়ম-কানুনকে আত্মশুদ্ধির অন্তর্ভুক্ত করেছে। এছাড়াও ইসলামের চিকিৎসাশাস্ত্র বলে একটি স্বতন্ত্র শাখাই আছে যেখানে শরীরতত্ত্ব, নিউরোলজি, মনোবিজ্ঞান ইত্যাদি গূঢ় বিষয়ে  ইবনে সিনা, ইবনে সিরিন, আল কিনদি প্রমুখ বিশেষজ্ঞ এর ব্যাপক অবদানের কাছে স্বাস্থ্যবিদ্যা ও চিকিৎসাশাস্ত্র  আজও ঋণী হয়ে আছে।
বাহায়ী ধর্মে প্রার্থনার পূর্বে হাত-মুখ ধোওয়া আবশ্যক। তাছাড়া ইহুদীধর্মের মৌলবাদে নারীদের রজশ্রাব বন্ধ হবার পরে, সহবাসের পরে এবং শিশু জন্মদানের পরে মিকভেহ গোসল করা আবশ্যক। প্রার্থনার আগে হাত ধোওয়া আবশ্যক।
ইতিহাস
প্রতিদিন গোসল করা ছিল রোমান সাম্রাজ্যের বৈশিষ্ট্য। শহুরে এলাকায় তখন আলাদা আলাদা গোসলখানা নির্মাণ করা হত জনগণের জন্য। বড় সুইমিং পুলের মত গোসলখানা, ছোট ঠাণ্ডা ও গরম পুল, স্পা'র মত সুযোগ সুবিধাও ছিল যেখানে চুল কাটা, তেল মালিশ, মালিশ প্রভৃতি করা হত। ধারাবাহিক প্রবাহের মাধ্যেমে পানি সবসময় পরিবর্তনের ব্যবস্থাও ছিল। শহরের বাইরের গোসলখানাগুলি এতটা সুযোগ সুবিধাপূর্ণ ছিল না অবশ্য। এছাড়া শৌচাগারের বর্জ নিষ্কাশনের জন্য ছিল বড় নালা যেমন, ক্লোয়াকা ম্যাক্সিমা (Cloaca Maxima)।
১৯ শতকের শেষ পর্যন্তও পশ্চিমা দেশগুলোতে কেবল বনেদি পরিবারগুলোর দৈহিক কার্যাবলির (পেশাব-পায়খানা-গোসল) জন্য ঘরোয়া সুযোগ সুবিধা ছিল। কিন্তু দরিদ্রদের ঘরের উঠান বা আঙ্গিনায় খনন করা পাতকূয়ার ওপরে বানানো ছোট্ট কূটির বা তদসদৃশ স্থানেই এইসব প্রয়োজন সারতে হত। কিন্তু ড. জন স্নো যখন আবিষ্কার করেন, কলেরা মূলত এইভাবে দূষিত পানি থেকেই ছড়ায় তখন কিছুটা পরিবর্তন আসল। যদিও কয়েক দশক লেগে গিয়েছিল জন স্নো য়ের কথার গ্রহণযোগ্যতা ও স্বীকৃতি পেতে পেতেই। তারপরও সরকারি ও বেসরকারি স্যানিটারি কর্মকর্তারা শেষ পর্যন্ত এ বিষয় নিয়ে চিন্তিত হন এবং পানিকে দূষণের হাত থেকে রক্ষা করতে নালা বা ড্রেনেজের মাধ্যমে মানববর্জ নিষ্কাশনের পদ্ধতি তারা বেছে নেন। এভাবেই বর্তমানের স্যানিটারি ল্যাট্রিন আবিষ্কৃত হয় এবং টয়লেটকে আরো ঘরোয়া ও ব্যক্তিগত করে গড়ে তোলা হয়।
মধ্যযুগে ইউরোপে স্বাস্থ্যবিধি
ইউরোপে খ্রিস্টবাদের কারণেই স্বাস্থ্যবিধির প্রতি নজর দেয়া হত। চার্চ মোটেও রোমানদের মিশ্র স্নানপদ্ধতি পছন্দ করত না এবং পৌত্তলিক নারীদের পুরুষের সামনে নগ্নস্নানের প্রথাও স্বীকার করত না। তাই চার্চ ইউরোপের জনগণকে বাধ্য করে পাবলিক টয়লেট ও গণগোসলখানাসমূহে ঢুকে গোসল করতে। এজন্য স্বাস্থ্যসম্মত একটি পদ্ধতিরও প্রচলন হয়। এজন্য চার্চ মন্যাস্ট্যারি ও সন্নাসস্থলের পাশে নারী ও পুরুষদের জন্য আলাদা আলাদা গণগোসলখানাও নির্মাণ করে। মধ্যযুগের প্রথমদিকে চার্চের ব্যসিলিকাগুলোতে ও মন্যাস্টরিগুলোতেও পাদ্রীগণ অভ্যন্তরীণ টয়লেট নির্মাণ করেন।
রোমান সাম্রাজ্যের পতনের পরেও গোসল ও স্যানিট্যাশন ইউরোপ থেকে উঠে যায় নি। যদিও কিছু খ্রিস্টান নেতা যেমন, বোনিফেস ১ গোসলকে অনাধ্যাত্মিক বলে নিন্দা করেছেন এবং তৎকালে ইউরোপিয়ান সমাজের জনগণ গোসলকে ভাল মনে করত না। কারণ অন্ধযুগেই প্রথম সাবান উৎপাদন একটি মজবুত বাণিজ্যিকরূপ লাভ করে। রোমানরা সুগন্ধ তেলও(বেশিরভাগই মিশর থেকে আনা) ব্যবহার করত।
ইউরোপিয় রেনেসাঁর আগে উত্তর ইউরোপে গোসল করাটা তাদের সংস্কৃতির তালিকা থেকে বাদ পড়েছিল। একই সময় জার্মানের শহরগুলোতে অবস্থিত গণগোসলখানাসমূহ ইতালির পর্যটকদের কাছে মনমুগ্ধকর ছিল। তো ইউরোপে তখন গোসলের বদলে পারফিউম বা সুগন্ধী ব্যবহার করা হত। ঘেমে নেয়ে একাকার হয়ে গেলে সেটাকেই গোসলের পর্যায়ের মনে করা হত। কারণ তারা ধারণা করত গোসল করলে পানি চামড়ার ভেতরে জীবাণু নিয়ে প্রবেশ করে।  রোমান্টিক লেখকদের কারণে গোসল নিয়ে প্রেমময় পরিবেশের অবতারণা হয় উচ্চবিত্তদের মাঝে। মেলুসিন এর গল্পে গোসল ছিল গল্পের আখ্যানভাগের একটি গুরুত্বপূর্ণ উপাদান। "স্নান এবং সাজসজ্জা নীতিবানদের কাছে সন্দেহজনক ব্যাপার বলে বিবেচিত হত। কারণ এগুলো দেহের আকর্ষণীয়তাকে প্রস্ফুটিত করে। স্নানকে বলা হত পাপের প্রস্তাবনা। বিশপ বার্চাডের সংহিতায় নর-নারী একসঙ্গে স্নান করলে কতগুলো পাপ হয় আমরা তার একটি পূর্ণ তালিকা পাই।" মধ্যযুগের চার্চের প্রধানগণ বিশ্বাস করতেন, গণগোসল অনৈতিকতা ও রোগের উন্মুক্ত পরিবেশ তৈরি করে দেয়। ১৩শ শতাব্দীর শেষ দিকে প্যারিসের ২৬টি পাবলিক গোসলখানা কঠোরভাবে সিভিল কর্তৃপক্ষের তত্ত্বাবধানে রাখা হয়েছিল। রোমান ক্যাথোলিক চার্চের কর্তারাতো গণগোসলখানাই বন্ধ করে দিয়েছিলেন।
১৯শ থেকে ২০শ শতাব্দী নাগাদ আধুনিক স্যানিটেশন ব্যাপকভাবে গৃহীত হয়নি। ঐতিহাসিক লিন থরনডাইক এর মতে, মধ্য ইউরোপের জনগণই হয়ত ১৯শ শতকের জনগণের চাইতে বেশি গোসল করত। লুই পাস্তর এর সময়ের কিছু পরে স্বাস্থ্যবিধির চর্চা এখনকার মত শুরু হয়।
দুধ
thumb|দুধে পরিপূর্ণ [[স্তন এবং শূন্যপ্রায় স্তন থেকে নিঃসৃত দুধের নমুনা ]] thumb|একটি গ্লাসভর্তি [[পাস্তুরায়ণ|পাস্তুরায়িত গরুর দুধ]] দুধ হল স্তন্যপায়ী প্রাণীর স্তন্যগ্রন্থি থেকে উৎপন্ন অত্যন্ত পুষ্টিগুণ সমৃদ্ধ এক প্রকার সাদা তরল পদার্থ এবং দুধ মানুষের একটি প্রধান খাদ্য। অন্যান্য খাদ্যগ্রহণে সক্ষম হয়ে ওঠার আগে এটিই হল স্তন্যপায়ী(মানুষসহ যারা  স্তন্যদুগ্ধপানকারী) শাবকদের পুষ্টির প্রধান উৎস। স্তন থেকে দুগ্ধ নিঃসরণের প্রাথমিক পর্যায়ে কোলোষ্ট্রাম সমৃদ্ধ শাল দুধ উৎপন্ন হয়, যাতে মায়ের দেহ হতে রোগ প্রতিরোধ ব্যবস্থা শাবকের দেহে নিয়ে যায় এবং রোগাক্রান্ত হবার ঝুঁকি কমায়। এতে আমিষ ও ল্যাক্টোজ সহ অন্যান্য অনেক পুষ্টি উপাদান আছে। আন্তঃপ্রজাতির দুধ গ্রহণ করা অস্বাভাবিক নয়, বিশেষত মানুষের ক্ষেত্রে, যারা অন্য অনেকে স্তন্যপায়ী প্রাণীর দুধও গ্রহণ করে।
কৃষিজাত পণ্য হিসাবে, খামারের পশু হতে গর্ভাবস্থায় এবং গর্ভাবস্থার পর যত দ্রুত সম্ভব গবাদি পশু থেকে দুধ দোহান হয়।২০১১ সালে দুগ্ধ খামারে প্রায় ২৬ কোটি গাভী থেকে ৭৩ কোটি টন দুধ উৎপাদন করা হয়। ভারত পৃথিবীর সবচেয়ে বেশি দুধ উৎপাদনকারী এবং সামান্য ননি ছাড়া দুধ ও গুঁড়া দুধ রপ্তানিকারী দেশ। মোট দুধের ৫২.৫% ইউরোপ থেকে রপ্তানি করা হয়। তবে সবচেয়ে বেশি রপ্তানিকারক নিউজিল্যান্ড দ্বিতীয় অবস্থানে থাকা জার্মানির প্রায় দ্বিগুন রপ্তানি করে। তৃতীয়, চতুর্থ ও পঞ্চম দুগ্ধ পণ্য রপ্তানিকারক যথাক্রমে নেদারল্যান্ড, বেলজিয়াম ও যুক্তরাষ্ট্র। দুধ ও দুগ্ধজাত পন্যের সবচেয়ে সবচেয়ে বড় আমদানিকারক দেশ ছিল চীন এবং রাশিয়া যখন। তারা স্বয়ংসম্পূর্ণতা অর্জন করে ২০১৬ সাল থেকে বিশ্বব্যাপী দুধ সরবরাহে অবদান রাখছে।
সমগ্র বিশ্বে ৬০০ কোটিরও বেশি দুধ ও দুগ্ধজাত দ্রব্যের গ্রাহক রয়েছে এবং এদের মধ্যে অধিকাংশই উন্নয়নশীল দেশগুলির নাগরিক। প্রায় ৭৫ কোটি মানুষ গোপালক পরিবারে বসবাস করে। ২০১০ সালে বিশ্বের গব্যখামারগুলি থেকে ৭২ কোটি টন দুধ উৎপন্ন হয়। ভারত বিশ্বের বৃহত্তম দুগ্ধ উৎপাদক এবং গ্রাহক হয়েও দুধ আমদানি বা রফতানি করে না। নিউজিল্যান্ড, ই ইউ-১৫ এবং অস্ট্রেলিয়া হল বিশ্বের তিন বৃহত্তম দুধ ও দুগ্ধজাত দ্রব্য রফতানিকারী দেশ। চীন,জার্মানি, ফ্রান্স, যুক্তরাষ্ট্র, নেদারল্যান্ড, ইতালি, বেলজিয়াম, যুক্তরাজ্য, স্পেন এবং জাপান হল বিশ্বের দশ বৃহত্তম দুধ ও দুগ্ধজাত দ্রব্য আমদানিকারী দেশ। উন্নয়নশীল দেশগুলিতে পুষ্টি বৃদ্ধি এবং খাদ্য নিরাপত্তায় দুধের অবদান সর্বাধিক গুরুত্বপূর্ণ। পালিত পশু, দুগ্ধ খামার প্রযুক্তি, দুধের গুণগত মান, ইত্যাদির উন্নতিসাধন সারা বিশ্বে দারিদ্র্য ও অপুষ্টি দূরীকরণে উল্লেখযোগ্য ভূমিকা পালন করতে পারে।
দুধ গ্রহণের বিভিন্ন উপায়
thumb|একটি [[স্তন্যপান|স্তন্যপানরত মানবশিশু]] thumb|মাতৃদুগ্ধ পানরত একটি [[ছাগল|ছাগশিশু]] সাধারণতঃ দুধ গ্রহণের দু'টি উপায় রয়েছে। একটি হল প্রাকৃতিক, যেটি সকল স্তন্যপায়ী শাবকের পুষ্টির উৎস এবং অপরটি হল বিভিন্ন বয়সী মানুষের খাদ্য হিসেবে অন্যান্য প্রাণী থেকে জাত দুধ গ্রহণ করা।
স্তন্যপায়ী শাবকের পুষ্টি
বিশ্ব স্বাস্থ সংস্থা মানব শিশুর জন্য প্রথম ছয় মাস বয়স পর্যন্ত শুধুমাত্র বুকের দুধ পান করাতে এবং দুই বছর বা তার অধিক বয়স পর্যন্ত বুকের দুধের সাথে অন্যান্য খাবার খাওয়াতে সুপারিস করে। কিছু সংস্কৃতিতে এটার ব্যাপ্তিকাল তিন থেকে পাঁচ বছর এবং আরো বেশি হতে পারে।
মানবশিশুকে অনেক সময় টাটকা ছাগলের দুধ খাওয়ানো হয়ে থাকে। কিন্তু এই পদ্ধতি অবলম্বনের ফলে শিশুর বিভিন্ন শারীরিক অসুস্থতার শিকার হওয়ার ঝুঁকি থেকে যায়।
মানুষের খাদ্য হিসেবে দুধ
thumb|আধুনিক ডেয়ারি শিল্পে সর্বাধিক ব্যবহৃত প্রজাতি হলস্টাইন গবাদি পশু যদিও ভিন্ন প্রজাতির দুধ গ্রহণ বা পান করা প্রকৃতিবিরুদ্ধ কাজ, তবুও বিশ্বের বহু সংস্কৃতিতে শৈশব উত্তীর্ণ হওয়ার পরেও মানুষ অন্যান্য প্রাণীর (মূলতঃ গরু, ছাগল, ভেড়া, ইত্যাদি গবাদি পশুর) দুধ খাদ্য হিসেবে গ্রহণ করে থাকে। প্রথমে দুধ হজম করার সামর্থ্য শিশুদের মধ্যে সীমাবদ্ধ ছিল, যেন বয়স্করা দুধের ল্যাকটোজ হজম করতে প্রয়োজনীয় ল্যাকটেজ এনজাইম উৎপাদন করতে পারে না। তাই দুধের ল্যাকটোজের পরিমান কমাতে মানুষ দুধকে ছানা, পনির ও অন্যন্য দ্রব্যে রূপান্তরিত করে। হাজার হাজার বছর আগে একটি অপ্রত্যশিত পরিবর্তন মানব গোষ্ঠীর মধ্যে ছড়িয়ে পড়েছিল যা প্রাপ্ত বয়স্কদের ল্যাকটেজ উৎপাদন করতে সক্ষম বা সমর্থ করে তোলে। এই পরিবর্তনের ফলে মানুষ দুধকে পুষ্টির নতুন উৎস হিসাবে ব্যবহার করে টিকিয়ে রাখতে পারে যখন যখন অন্য খাদ্য উৎস ব্যর্থ হয়।
আধুনিক উৎপাদন শিল্পে দুধ থেকে দই, ঘোল, ল্যাকটোজ, ঘন দুধ, গুঁড়া দুধ, এবং অন্যান্য খাদ্য বস্তু ও শিল্প পন্য উৎপাদন করা হয় । বহু সহস্রাব্দ ধরে মানুষ গরুর দুধ প্রক্রিয়াকরণের মাধ্যমে তা থেকে ননী, মাখন, দই, লাস্সি, মালাই বা আইসক্রিম, ইত্যাদি প্রস্তুত করে এসেছে। এছাড়াও আধুনিক প্রক্রিয়াকরণের মাধ্যমে আরও বিভিন্ন প্রকারের দুগ্ধজাত দ্রব্য উৎপাদন করা সম্ভব হয়েছে।
প্রাণিজগতে মানুষেরাই হল একমাত্র ব্যতিক্রম যারা ল্যাকটোজ নামক শর্করার প্রতি সহ্যমাত্রা সামান্য কম (৫%-এরও কম) থাকা সত্ত্বেও শৈশবোত্তীর্ণ কালেও দুগ্ধপান করে থাকে। খাটি দুধ, মাখন এবং সরে উচ্চ মাত্রার সমপৃক্ত চর্বি থাকে। দুগ্ধ শর্করা (ল্যাকটোজ চিনি) শুধুমাত্র দুধ, ফরেসথিয়া ফুল এবং কিছু উষ্ণ মন্ডলীয় গুল্মে পাওয়া যায়। ল্যাকটোজ শর্করাটি পরিপাক করার জন্য প্রয়োজনীয় উৎসেচক(enzyme) ল্যাকটেজ জন্মের পর ক্ষুদ্রান্ত্রে সর্বোচ্চ পরিমাণে ক্ষরিত হয় এবং নিয়মিত দুগ্ধপান না হলে ক্রমশঃ এর ক্ষরণ হ্রাস পেতে থাকে। এই দল দুধ সহ্য করতে পারে, প্রায় যারা ক্ষুরযুক্ত গৃহপালিত প্রাণীর মজাদার দুগ্ধজাত দ্রব্য খায়, শুধু গরুর নয় সাথে ভেড়া, ছাগল, চমরী গাই, মহিষ, ঘোড়া, বল্গা হরিণ এবং উটের। ভারত হল বিশ্বে সর্বোচ্চ পরিমাণে গবাদি পশু ও মহিষের দুধের উৎপাদক এবং গ্রাহক।
উৎস
সব স্তন্যপায়ীর স্ত্রী জাতি দুধ উৎপাদনের জন্য নির্ধারিত, কিন্তু গরুর দুধ বাণিজ্যিক উৎপাদন নিয়ন্ত্রণ করে। সারা বিশ্বে উৎপাদিত দুধের প্রায় শতকরা ৮৫ ভাগ গরুর দুধ। মানব দুধ বাণিজ্যিক ভাবে উৎপাদিত হয় না। মানব দুগ্ধ ব্যাংক মায়েদের দান করা স্তন্যদুগ্ধ সংগ্রহ করে এবং শিশুদের মাঝে বণ্টন করে। সে মানব দুধ দিয়ে বিভিন্ন কারণে (অপরিনত নবজাতক, শিশুর এলার্জি, বিপাকীয় রোগ, ইত্যাদি) যারা স্তন্যপান করতে পারে না তারা উপকারিত হতে পারে।
রাশিয়া এবং সুইডেনে মোষের দুধের খামারও আছে। যদিও এটা সাধারনত মোষশাবক গ্রহণ করে। এর থেকে উৎপাদিত পন্য রাশিয়া, সুইডেন ও কানাডাতে বাণিজ্যিক ভাবে পাওয়া যায়।
অন্যান্য গুরুত্বপূর্ণ প্রাণী উৎস
পৃথকভাবে গরু এবং অন্যান্য অনেক পশুসম্পদ থেকে প্রাপ্ত দুধ ব্যবহার করে মানুষ দুগ্ধ দ্রব্য উৎপাদন করে থাকে। এদের মধ্যে আছে মহিষ, ছাগল, ভেড়া, উট, গাধা, ঘোড়া, বল্গাহরিণ এবং চমরী। প্রথম চারটি থেকে বিশ্বব্যাপী প্রাপ্ত মোট দুধের যথাক্রমে প্রায় ১১শতাংশ, ২%,১.৪% এবং ০.২% উৎপাদিত হয়।
মূল্য
২০০৭ সালের রিপোর্ট অনুসারে মূলত সারা বিশ্বে আর্থিক স্বচ্ছলতা বৃদ্ধির কারণে দুধের চাহিদা ও মূল্য উভয়ই বৃদ্ধি পেয়েছে। বিশেষত উল্লেখযোগ্য হল চীনে ব্যাপক হারে দুধের চাহিদা বৃদ্ধি এবং মার্কিন যুক্তরাষ্ট্রে সরকারি ভর্তুকিপ্রদত্ত মূল্যকে অতিক্রম করা দুধের মূল্যবৃদ্ধি।
পদার্থ এবং রাসায়নিক বৈশিষ্ট্য
দুধ হল নির্যাস বা মাখন চর্বির কোলয়েড কনা মিশ্রিত তরল যাতে রয়েছে দ্রবীভূত শর্করা এবং আমিষ বিভিন্ন খনিজের সাথে একত্রে থাকে। কারণ এটা উৎপন্ন হয় শিশুদের খাদ্য উৎস হিসাবে, এর সব বস্তু সরবরাহ করে বেড়ে উঠতে সুবিধা। প্রধান দরকারি হচ্ছে শক্তি(লিপিড, ল্যাক্টোজ ও আমিষ), আমিষ (প্রয়োজনীয় এ্যামিনো এসিড এবং এ্যামিনো দল বা গ্রুপ) এর দ্বারা অনৈত্যাবশ্যকীয় এ্যামিনো এসিডের জৈব সংশ্লেষণ সরবরাহ, প্রয়োজনীয় ফ্যাটি এসিড, ভিটামিন, অজৈব উপাদান এবং পানি।
পি.এইচ দুধের পি.এইচ(pH) সীমা ৬.৪ থেকে ৬.৮ পর্যন্ত এবং সময়ের সাথে পরিবর্তিত হয়। গবাদিপশু (মোচাকৃতির শিং যুুক্ত প্রাণী) এর ও অন্যান্য স্তন্যপায়ী প্রাণীর দুধের গঠনে পার্থক্য থাকলেও পি.এইচে পার্থক্য নেই।
পুষ্টি মূল্য
পানি (গ্রাম) ৮৭.৭, খাদ্যশক্তি(কিলো ক্যালরি) ৬৪, আমিষ (গ্রাম) ৩.৩, এ্যাশ (গ্রাম) ০.৭, ফ্যাট (গ্রাম) ৩.৬,  কোলেস্টেরল (মিলিগ্রাম) ১১, পটাসিয়াম (মিলিগ্রাম) ১৪৪, ভিটামিন-এ (আই ইউ) ১৪০
পলিপ (চিকিৎসাবিদ্যা)
শারীরবিদ্যায়, একটি পলিপ হল একটি শ্লেষ্মা ঝিল্লি থেকে প্রক্ষিপ্ত টিস্যুর অস্বাভাবিক বৃদ্ধি। যদি এটি একটি সংকীর্ণ প্রসারিত ডালপালা দ্বারা পৃষ্ঠের সাথে সংযুক্ত থাকে এটিকে বৃন্তযুক্ত বলা হয়; যদি এটি একটি ডালপালা ছাড়া সংযুক্ত থাকে এটি সিসিল বলা হয়। পলিপ সাধারণত বৃহদন্ত্র, পাকস্থলী, নাক, কান, সাইনাস, মূত্রথলি এবং জরায়ুতে পাওয়া যায়।
নামটির উৎপত্তি বহু প্রাচীন। ইংরেজিতে প্রায় ১৪০০ সাল থেকে অনুনাসিক পলিপ শব্দটি ব্যবহৃত হয় যা ল্যাটিন শব্দ পলিপাস হয়ে গ্রীক থেকে উৎপত্তি। পলিপ নামক অনুরূপ চেহারার প্রাণীটি ১৭৪২ সাল থেকে উন্মোচিত হয় যদিও শব্দটি আগে অক্টোপাসের জন্য ব্যবহৃত হতো।
২০২১–২২ ওয়েস্ট ইন্ডিজ ক্রিকেট দলের ভারত সফর
ওয়েস্ট ইন্ডিজ পুরুষ ক্রিকেট দল ২০২২ সালের ফেব্রুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ভারত সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  ২০২১ সালের সেপ্টেম্বর মাসে ভারতীয় ক্রিকেট নিয়ন্ত্রণ বোর্ড (বিসিসিআই) সফরের সূচি নিশ্চিত করে।
ওডিআই সিরিজে ভারত ৩–০ ব্যবধানে জয়ী হয়। টি২০আই সিরিজেও ভারত প্রতিটি ম্যাচে জয়ী হতে সক্ষম হয়।
দলীয় সদস্য
সফরের আগে রবিশ্রীনিবাসন সাই কিশোর ও শাহরুখ খানকে ভারতের টি২০আই দলে স্ট্যান্ডবাই খেলোয়াড় হিসেবে রাখা হয়। ভারতীয় দলের সাতজন সদস্যের দেহে কোভিড-১৯ শনাক্ত হলে মায়াঙ্ক আগরওয়ালকে ভারতের ওডিআই দলে যুক্ত করা হয়। ইশান কিশনকে প্রথমে শুধু ভারতের টি২০আই দলে রাখা হলেও পরে তাঁকে ভারতের ওডিআই দলে যুক্ত করা হয়। প্রথম ওডিআই ম্যাচের আগে ভারতের ওডিআই দলে শাহরুখ খানকে যুক্ত করা হয়। টি২০আই সিরিজের আগে লোকেশ রাহুল ও অক্ষর প্যাটেল চোটের কারণে ভারতের দল থেকে ছিটকে যান। তাঁদের বদলি হিসেবে ঋতুরাজ গায়কোয়াড় ও দীপক হুডাকে ভারতীয় দলে নেয়া হয়। চোটের কারণে ওয়াশিংটন সুন্দর ভারতের টি২০আই দল থেকে ছিটকে যান, যার ফলে কুলদীপ যাদবকে ভারতের টি২০আই দলে নেয়া হয়।
রায়পুরের যুদ্ধ
পটভূমি
১৭৪১ সালের মার্চে বাংলার নবাব আলীবর্দী খান উড়িষ্যা প্রদেশের বিদ্রোহী নায়েব নাযিম দ্বিতীয় মুর্শিদ কুলি খানকে পরাজিত ও বিতাড়িত করে নিজ ভ্রাতুষ্পুত্র সৈয়দ আহমদ খানকে উড়িষ্যার নতুন নায়েব নাযিম নিযুক্ত করেন। কিন্তু একই বছর আগস্টে দ্বিতীয় মুর্শিদ কুলির জামাতা মির্জা বাকের মারাঠা নেতা রঘুজী ভোঁসলের সৈন্যদের সহায়তায় সৈয়দ আহমদকে পরাজিত ও বন্দি করে উড়িষ্যা দখল করে নেন । সৈয়দ আহমদের সৈন্যবাহিনীর কিছু বিদ্রোহী সৈন্যও মারাঠাদের সঙ্গে যোগ দেয়। সৈয়দ আহমদ সপরিবারে বড়বাটি দুর্গে অন্তরীণ হন ।
যুদ্ধের ঘটনাবলি
সৈয়দ আহমদের বন্দি হওয়ার সংবাদ পেয়ে নবাব আলীবর্দী সসৈন্যে উড়িষ্যায় আসেন। ১৭৪১ সালের ডিসেম্বরে রায়পুর নামক স্থানে নবাবের সৈন্যবাহিনী মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনীর মুখোমুখি হয়। নবাবের সৈন্যরা মির্জা বাকেরের বাহিনীকে আক্রমণ করে। যুদ্ধে মির্জা বাকেরের সৈন্যবাহিনীর শোচনীয় পরাজয় ঘটে । পরাজিত মির্জা বাকের তার অবশিষ্ট সৈন্যসহ উড়িষ্যা থেকে পালিয়ে যান।
চান্দু সরবটে
চন্দ্রশেখর ত্রিম্বক সরবটে (चंदू सरवटे; জন্ম: ২২ জুলাই, ১৯২০ - মৃত্যু: ২৩ ডিসেম্বর, ২০০৩) তৎকালীন ব্রিটিশ ভারতের মধ্যপ্রদেশের সাগর এলাকায় জন্মগ্রহণকারী ভারতীয় আন্তর্জাতিক ক্রিকেটার ও ফিঙ্গারপ্রিন্ট বিশেষজ্ঞ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫১ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মধ্যপ্রদেশ ও বেরার, হিন্দু, হোলকার, মধ্য ভারত, মধ্যপ্রদেশ, মহারাষ্ট্র, মুম্বই ও বিদর্ভ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক কিংবা লেগ ব্রেক বোলিংয়ে পারদর্শিতা দেখিয়েছেন চান্দু সরবটে।
ওয়ান, টু, থ্রি
ওয়ান, টু, থ্রি হলো ১৯৬১সালের আমেরিকার কমেডি চলচ্চিত্র যা পরিচালনা করেছন বিলি উইলডার এবং লিখেছেন উইলডার ও আই.এ.এল. ডায়মন্ড। এটি ফেরেন্স মোলনারের তৈরি ১৯২৯সালের হাঙ্গারিয় নাটক এগি, কেট্টো, হারোম এর উপর ভিত্তি করে তৈরি। আর এর কিছুটা অংশ নেয়া হয়েছে ১৯৩৯সালের চলচ্চিত্র নিমোটচ্কা থেকে যা লিখেছেন উইলডার।  এই চলচ্চিত্রে অভিনয় করেছেন জেমস কাগনে, হোর্স্ট বুচলজ, লিলো পুলভার, পামেলা টিফিন, আর্লিন ফ্রান্সিস, লিওন আস্কিন, হোয়ার্ড সেইন্ট জন এবং আরোও অনেকে। ২০বছর পর, ১৯৮১সালে রাগটাইম এ আসার আগ পর্যন্ত এটিই কাগনের শেষ অভিনীত চলচ্চিত্র।
চান্দু সরবটে
প্রথম-শ্রেণীর ক্রিকেট
১৯৩৬-৩৭ মৌসুম থেকে ১৯৬৮-৬৯ মৌসুম পর্যন্ত চান্দু সরবটের প্রথম-শ্রেণীর খেলোয়াড়ী জীবন চলমান ছিল। সুদীর্ঘ ৩২ বছর প্রথম-শ্রেণীর খেলোয়াড়ী জীবন অতিবাহিত করেন। এ সময়ে তিনি মধ্যপ্রদেশ ও বেরার, মহারাষ্ট্র, হিন্দু, বোম্বে, হোলকার, মধ্যপ্রদেশ ও বিদর্ভ দলের পক্ষে খেলেছেন।
ওয়ান, টু, থ্রি
সিনেমাটি প্রধানত স্নায়ুযুদ্ধে ওয়েস্ট বার্লিনের অবস্থার উপর ভিত্তি করে তৈরি, কিন্তু বার্লিন ওয়াল তৈরির পূর্বের অবস্থাকে দেখানো হয়, আর শুরুতে রাজনীতিকে প্রাধান্য দেওয়া হয়। এই সিনেমাটি তার দ্রুত গতির কাহিনীর জন্য বিখ্যাত।
চান্দু সরবটে
প্রথম-শ্রেণীর ক্রিকেট
বেশ কয়েকবছর হোলকার দলের অবিচ্ছেদ্য অংশ ছিলেন। ১৬ বছর বয়সে জাতীয় প্রতিযোগিতায় অভিষেক ঘটে তার। তাসত্ত্বেও, ৫০ বছর বয়সেও মাঠে নেমেছিলেন তিনি। ১৯৫০-৫১ মৌসুমে চান্দু সরবটে প্রথম-শ্রেণীর ক্রিকেটে হোলকারের সদস্যরূপে বাংলার বিপক্ষে তার ব্যক্তিগত সর্বোচ্চ ২৪৬ রান করেন।
১৯৪৫-৪৬ মৌসুমে হোলকারের সদস্যরূপে মহীশূরের বিপক্ষে ইনিংসে ব্যক্তিগত সেরা বোলিং পরিসংখ্যান গড়েন ৯/৬১। একই মৌসুমে সফরকারী অস্ট্রেলিয়ান সার্ভিসেস দলের বিপক্ষে অনানুষ্ঠানিক টেস্টে অংশ নেন। এছাড়াও, ১৯৪৯-৫০ মৌসুমে প্রথমবারের মতো কমনওয়েলথ দলের পক্ষে খেলেন। এছাড়াও, রঞ্জী ট্রফি প্রতিযোগিতায় তিন দশকের অধিক সময় খেলেছেন। ১২ সেঞ্চুরি সহযোগে ৪৩.১৮ গড়ে ৪,৯২৩ রান ও ২৭.৪২ গড়ে ২৮১ উইকেট লাভ করে সেরা অল-রাউন্ডারের মর্যাদা পেয়েছেন।
ওয়ান, টু, থ্রি
কাহিনীসংক্ষেপ
সি.আর. "ম্যাক" ম্যাকনামারা কোকা-কোলা কোম্পানির একজন উচ্চপদস্থ কর্মকর্তা। তিনি ওয়েস্ট বার্লিনে কর্মরত আছেন। বর্তমানে পূর্ব জার্মানীতে থাকলেও, তিনি লন্ডনে ওয়েস্টার্ন ইউরোপিয়ান কোকা-কোলা অপারেশনের প্রধাণ হওয়ার আশা করছেন। সোভিয়েত ইউনিয়নে কোক বের করার সময়, ম্যাক তার পরিচালক ডাব্লিউ.পি. হাজেলটিন এর কাছ থেকে একটি কল পান যিনি আটলান্টা কোকা-কোলা সদর দপ্তরে কাজ করেন। পরিচালকের রাগী ১৭বছরের মেয়ে স্কারলেট হাজেলটিন ওয়েস্ট বার্লিনে আসছে। ম্যাককে সেই মেয়ের যত্ন করার দায়িত্ব দেয়া হয়।
প্রযোজনা
সিনেমাটির কিছু দৃশ্য বাভারিয়া ফিল্ম স্টুডিওস এ করা হয়।
চান্দু সরবটে
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন চান্দু সরবটে। ২০ জুলাই, ১৯৪৬ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৪ ডিসেম্বর, ১৯৫১ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
ওয়ান, টু, থ্রি
প্রযোজনা
সিনেমা মুক্তির পোস্টারে দেখা যায় একজন নারী তিনটি বেলুন হাতে নিয়ে আছে। এই পোস্টারটি নকশা করেছেন সল বাস।
চান্দু সরবটে
আন্তর্জাতিক ক্রিকেট
১৯৪৬ সালে ভারত দলের সদস্যরূপে ইংল্যান্ড গমন করেন। এ সফরেই ব্যাট হাতে দূর্দান্ত ইনিংস খেলে স্মরণীয় হয়ে রয়েছেন। মে, ১৯৪৬ সালে ওভালে সারে দলের বিপক্ষে সফররত ভারতীয় একাদশ প্রথমদিনে চা বিরতির অল্প পূর্বে দলটি ২০৫/৯ তুলে। এ অবস্থায় মাঠে নামেন ও শুট ব্যানার্জী’র সাথে জুটি গড়েন। এ জুটি অপরাজিত অবস্থায় দিন শেষ করে ও দ্বিতীয় দিন খেলা শুরু হলে নতুনভাবে রেকর্ড বহিতে স্থান করে নেয়।
ওয়ান, টু, থ্রি
সাউন্ডট্র্যাক
ম্যাকের তেজি অভিনয় বুঝাতে আরম কাচাতুরিনের সাব্রে ডান্স ব্যবহার করা হয়েছে।
চান্দু সরবটে
আন্তর্জাতিক ক্রিকেট
শুট ব্যানার্জী ও তিনি শেষ উইকেট জুটিতে ২৪৯ রান তুলেন। এ সংগ্রহটি প্রথম নয় উইকেটে সংগৃহীত রানের চেয়েও বেশি ছিল। উভয় খেলোয়াড়ই শতরানের সন্ধান পেয়েছিলেন। ২০১৮ সাল পর্যন্ত প্রথম-শ্রেণীর ক্রিকেটে এটিই একমাত্র ঘটনা হিসেবে টিকে আছে বহাল তবিয়তে। এছাড়াও, তাদের সংগৃহীত ২৪৯ রান প্রথম-শ্রেণীর ক্রিকেটে দশম ও একাদশ ব্যাটসম্যানের সর্বোচ্চ রানের জুটি হিসেবে রয়ে গেছে। শুট ব্যানার্জী ১২১ রান তুলে আউট হলেও তিনি ১২৪ রানে অপরাজিত অবস্থায় মাঠে ছাড়েন। দ্বিতীয় ইনিংসে ব্যাটিং উদ্বোধনের পূর্বে বল হাতে নিয়ে ৫/৫৪ বোলিং পরিসংখ্যান গড়েছিলেন। সারে দল অল্পের জন্যে ইনিংস পরাজয় এড়াতে সক্ষম হয়। ঐ খেলায় তার দল নয় উইকেটে জয়লাভ করেছিল।
১৯৪৮ সালে ভারত দলের সদস্যরূপে অস্ট্রেলিয়া গমন করেন। মেলবোর্নে বিনু মানকড়ের সাথে প্রথম উইকেটে ১২৪ রান তুলেন। এ পর্যায়ে তাকে রে লিন্ডওয়াল, কিথ মিলার, বিল জনস্টন ও ইয়ান জনসনের বোলিং আক্রমণ প্রতিহত করে অগ্রসর হতে হয়েছিল।
ওয়ান, টু, থ্রি
বক্স অফিস
জার্মান ও যুক্তরাষ্ট্রের কোন বক্স অফিসেই ওয়ান, টু, থ্রি তেমন ভালো করতে পারেনি। সিনেমাটির ১.৬মিলিয়ন ডলারের ক্ষতি হয়। যাহোক, এটিকে ১৯৮৫সালে ফ্রান্স এবং জার্মানিতে পুনরায় মুক্তি দেয়া হয় আর তখন এটি বক্স অফিসে সফলতা লাভ করে। বিশেষ করে ওয়েস্ট বার্লিনে।
চান্দু সরবটে
মূল্যায়ন
ভারতের পক্ষে জাতীয় পর্যায়ে মাঝারিমানের সফলতা লাভ করলেও ভারতীয় ঘরোয়া ক্রিকেটে অন্যতম দীর্ঘতম প্রথম-শ্রেণীর খেলোয়াড়ী জীবন অতিবাহিত করেছিলেন। সচরাচর মাঝারিসারিতে ব্যাটিংয়ে নামতেন। তবে, কালে-ভদ্রে ভারতের পক্ষে ব্যাটিংয়েও নেমেছিলেন তিনি।
সমগ্র খেলোয়াড়ী জীবনে অল-রাউন্ডার হিসেবে নয় টেস্টে অংশগ্রহণ করলেও আশানুরূপ সফলতার স্বাক্ষর রাখতে পারেননি। টেস্টে তার ব্যাটিং গড় ছিল মাত্র ১৩.০০ ও বোলিং গড় ছিল ১২৪.৬৬। ধীরগতিসম্পন্ন লেগ ব্রেক বোলিং করতেন তিনি।
ওয়ান, টু, থ্রি
সেন্সরশিপ
১৯৬২ থেকে ১৯৮৬সাল পর্যন্ত ফিনল্যান্ডের ফিনল্যানডাইজেশন নামক আইনের কারণে ফিনল্যান্ডে ওয়ান, টু, থ্রি নিষিদ্ধ থাকে। রাজনৈতিক বিবেচনায় ধারণা করা হয়, এটি ফিনল্যান্ড ও সোভিয়েত ইউনিয়নের মাঝের সম্পর্ককে নষ্ট করবে। ইউনাইটেড পিকচার্স ফিনল্যান্ড ১৯৬২, ১৯৬৬ এবং ১৯৬৯সালপ সিনেমাটিকে মুক্তি দেয়ার চেষ্টা করেছে কিন্তু ১৯৮৬সালেই এটিকে মুক্তি দেওয়ার অনুমতি দেয়া হয়।
চান্দু সরবটে
ব্যক্তিগত জীবন
১৯৮০-এর দশকের শুরুরদিকে জাতীয় দল নির্বাচকের ভূমিকায় অবতীর্ণ হয়েছিলেন। তিন বছর জাতীয় দল নির্বাচকমণ্ডলীর সদস্যরূপে কাজ করেছেন। এ পর্যায়ে ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের শিরোপা বিজয়ী ভারত দলের অন্যতম দল নির্বাচকের ভূমিকায় অবতীর্ণ হয়েছিলেন তিনি। পাশাপাশি, মধ্যপ্রদেশ ক্রিকেট সংস্থার সম্পাদক ছিলেন। এছাড়াও, বেশ কয়েকবার নির্বাচন কমিটির সভাপতি ছিলেন।
ওয়ান, টু, থ্রি
পুরস্কার
মনোনয়ন
পুনরায় মুক্তি
ওয়ান, টু, থ্রি ১৯৬৫সালের ৩১শে জানুয়ারি দ্যা এবিসি সানডে নাইট মুভি তে সম্প্রচার করা হয়। ১৯৮৫সালে সিনেমা হলগুলিতে পুনরায় মুক্তির পর জার্মানিতে এটিকে প্রবল আগ্রহের সাথে গ্রহণ করা হয়। ওয়ান, টু, থ্রি কে ওয়েস্ট বার্লিনে বৃহৎ আকারে দেখানো হয় যেটি টেলিভিশনেও একই সাথে সম্প্রচার করা হয়। ওয়েস্ট বার্লিনের সিনেমা হলগুলোতে এই চলচ্চিত্রটি ১বছর চলে যা ওয়েস্ট বার্লিনের নাগরিকরা দেখে।
খ্রো-ফু-লো-ত্সা-বা-ব্যাম্স-পা-দ্পাল
খ্রো-ফু-লো-ত্সা-বা-ব্যাম্স-পা-দ্পাল (১১৭২-১২৩৬) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের খ্রো-ফু-ব্কা'-ব্র্গ্যুদ (ওয়াইলি: khro phu bka' brgyud) ধর্মীয় গোষ্ঠীর প্রতিষ্ঠাতা।
জন্ম ও শিক্ষা
খ্রো-ফু-লো-ত্সা-বা-ব্যাম্স-পা-দ্পাল ১১৭২ খ্রিষ্টাব্দে মধ্য তিব্বতের নিম্ন শাব উপত্যকায় জন্মগ্রহণ করেন। তার পিতার নাম ছিল জো-ফান এবং মাতার নাম ছিল ব্স্রেগ্স-মো-গ্সাল-ব্যেদ । আট বছর বয়সে তিনি তার খুল্লতাত গ্যাল-ত্শা-রিন-ছেন-ম্গোনের নিকট দীক্ষালাভ করেন এবং তার নতুন নাম রাখা হয় ত্শুল-খ্রিম্স-শেস-রাব  এরপর তিনি সা-স্ক্যা বৌদ্ধবিহারে ঝাং-দ্গে-বা  নামক পণ্ডিতের নিকট সংস্কৃত শিক্ষালাভ করেন। উনিশ বছর বয়সে ভিক্ষুর শপথ গ্রহণের সময় তার নাম রাখা হয় ব্যাম্স-পা-দ্পাল। গ্যাল-ত্শা-রিন-ছেন-ম্গোনের মৃত্যুর পর তিনি নেপাল যাত্রা করে ভারতীয় পণ্ডিত বুদ্ধশ্রীর নিকট সূত্র ও তন্ত্র অধ্যয়ন করেন।
অনুবাদ
শিক্ষাশেষে তিনি মিত্রযোগী নামক এক ভারতীয় তন্ত্র সাধককে তিব্বতে নিয়ে যান, যার শিক্ষা তিব্বতী বৌদ্ধধর্মে প্রচুর প্রভাব বিস্তার করে। দেড় বছর পরে মিত্রযোগীকে নেপাল পর্যন্ত পৌঁছে দিতে যাওয়ার সময় তিনি ১২০০ খ্রিষ্টাব্দে বুদ্ধশ্রীকে তিব্বতে আমন্ত্রণ জানান। উভয়ে মধ্য তিব্বতে দুই বছর বৌদ্ধ ধর্মশাস্ত্র অনুবাদকর্মে ব্যস্ত থাকেন। ১২০৪ খ্রিষ্টাব্দে ব্যাম্স-পা-দ্পাল চুম্বী উপত্যকা হয়ে অসম প্রবেশ করে বিখ্যাত ভারতীয় বৌদ্ধ পন্ডীত শাক্যশ্রীভদ্রকে তিব্বত যাওয়ার আমন্ত্রণ জানান। এক দশক ধরে তিনি শাক্যশ্রীভদ্রকে অনুবাদে সহায়তা করেন এবং লো-ত্সা-বা বা অনুবাদক হিসেবে খ্যাত হন।
মৈত্রেয় মূর্তি
খ্রো-ফু-লো-ত্সা-বা-ব্যাম্স-পা-দ্পাল শাব উপত্যকায় তামা দিয়ে তৈরী চল্লিশ মিটার উচ্চ একটি মৈত্রেয় বুদ্ধ নির্মাণ করান। ১২০১ খ্রিষ্টাব্দে এই মূর্তি নির্মাণের পরিকল্পনা শুরু হয়, ১২০৩ খ্রিষ্টাব্দে কাজ শুরু হয় এবং আরো দশ বছর পরে এই নির্মাণ সম্পন্ন হয়। শাক্যশ্রীভদ্র ও বুদ্ধশ্রীকে দর্শন করতে আসা অসংখ্য পুণ্যার্থীদের উপহার সামগ্রী থেকে এই মূর্তি নির্মাণের খরচ উঠে আসে। ১৭১৭ খ্রিষ্টাব্দে মঙ্গোল আক্রমণে এই মূর্তি ধ্বংসপ্রাপ্ত হয়।
খ্রো-ফু-ব্কা'-ব্র্গ্যুদ
খ্রো-ফু-লো-ত্সা-বা-ব্যাম্স-পা-দ্পাল তিব্বতী বৌদ্ধধর্মের ব্কা'-ব্র্গ্যুদ ধর্মসম্প্রদায়ের একটি নতুন শাখা সম্প্রদায় স্থাপন করেন। এই নতুন ধর্মীয় গোষ্ঠী খ্রো-ফু-ব্কা'-ব্র্গ্যুদ নামে পরিচিত হয়। এই গোষ্ঠীর সর্বাপেক্ষা বিখ্যাত পণ্ডিত ছিলেন বু-স্তোন-রিন-ছেন-গ্রুব যার প্রভাবে এই গোষ্ঠীর শিক্ষাপদ্ধতি সা-স্ক্যা ও দ্গে-লুগ্স ধর্মসম্প্রদায়ে প্রবেশ করে।
কুর্দিস্তান অঞ্চল জাতীয় ফুটবল দল
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে কুর্দিস্তান অঞ্চলের কোন স্থান নেই। অন্যদিকে, বিশ্ব ফুটবল এলো রেটিংয়ে কুর্দিস্তান অঞ্চলের সর্বোচ্চ অবস্থান হচ্ছে ৯৮তম (যা তারা ২০২০ সালে অর্জন করেছিল) এবং সর্বনিম্ন অবস্থান হচ্ছে ১০৮। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
শিপন মিত্র
শিপন মিত্র (জন্ম: ১৯৮৭ সাল, ঢাকা) বাংলাদেশের একজন জনপ্রিয় অভিনেতা।
অভিনয় জীবন
সৈকত নাসির পরিচালিত ‘দেশা দ্য লিডার’ ছবিতে অভিনয়ের মাধ্যমে চলচ্চিত্রে পদার্পণ করেন শিপন মিত্র। তিনি ফিল্ম নিয়ে মালয়েশিয়া থেকে পড়াশোনা শেষ করে বাংলাদেশে এসে একটি প্রযোজনা প্রতিষ্ঠান চালু করেছিলেন। সেখান থেকে ‘আরাধনা’ শিরোনামে একটি মিউজিক ভিডিও নির্মাণ করা হয়েছিল। কণ্ঠশিল্পী ইমরান ও নির্ঝরের গাওয়া গানটিতে শিপন মডেল হিসেবে ছিলেন। গান দেখে চিত্রনাট্যকার আব্দুল্লাহ জহির বাবু তাকে পছন্দ করেন। তারপর পরিচালক সৈকত নাসির ও বাবুর মাধ্যমে চলচ্চিত্রে আসেন ।
কাতার ফুটবল অ্যাসোসিয়েশন
কাতার ফুটবল অ্যাসোসিয়েশন (الاتحاد القطري لكرة القدم, Qatar Football Association; এছাড়াও সংক্ষেপে কিউএফএ নামে পরিচিত) হচ্ছে কাতারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ১২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৭৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর কাতারের রাজধানী দোহায় অবস্থিত।
এই সংস্থাটি কাতারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাতার স্টার্স লীগ, কাতারি দ্বিতীয় বিভাগ এবং এমির অফ কাতার কাপের মতো প্রতিযোগিতার সকল কার্যক্রম পরিচালনা করে। বর্তমানে কাতার ফুটবল অ্যাসোসিয়েশনের সভাপতির দায়িত্ব পালন করছেন হামাদ বিন খলিফা আল থানি এবং সাধারণ সম্পাদকের দায়িত্ব পালন করছেন মন্সুর আল আনসারি।
ভারতীয় পাঁচশত এবং এক হাজার টাকা নোটের মুদ্রারহিতকরণ
ভারতীয় পাঁচশত এবং এক হাজার টাকা নোটের মুদ্রারহিতকরণ (নোট বাতিল নামে সংবাদমাধ্যমে বিখ্যাত) ভারতে ক্রমবর্ধমান দুর্নীতি ও কালো টাকা সমস্যার সমাধানের অভিমুখে ভারত সরকার কর্তৃক গৃহীত একটি পদক্ষেপ। ৮ই নভেম্বর ২০১৬ এর মধ্যরাত থেকে বৈধ টেন্ডার হিসাবে সমস্ত ৫০০ এবং ১০০০ ভারতীয় টাকার নোটগুলি গ্রহণ করা আইনত বন্ধ করে দেওয়া হয়৷ প্রধানমন্ত্রী নরেন্দ্র মোদী টেলিভিশনের মাধ্যমে সারা দেশের জনগণের উদ্দেশ্যে ৮ই নভেম্বর ২০১৬-এ এই পদক্ষেপের ঘোষণাটি করেন৷ তার ভাষণে নরেন্দ্র মোদী ভারতে বিদ্যমান সমস্ত ৫০০ এবং ১০০০ টাকার নোটগুলিকে অকার্যকর নোট বলে ঘোষণা করেন এবং নতুন ৫০০ এবং ২০০০ টাকার নোট প্রচলনের ঘোষণাও করেন৷ জাল নোট ব্যবহারের দ্বারা তথাকথিত সন্ত্রাসবাদ অর্থায়ন ও দেশে কালো টাকা প্রতিরোধ করার ভারত সরকার দ্বারা এটি একটি প্রচেষ্টা৷
বুরকিনি
থাম্ব|290x290পিক্সেল| ঢেউয়ে সাঁতার কাটছে বুরকিনি পরা এক নারী
একটি বুরকিনি (বোরকা ও বিকিনির পিন্ডারিশব্দ, যদিও এই পোশাকগুলির মধ্যে কোনটিই যোগ্য নয়) নারীদের জন্য সাঁতারের পোশাকের একটি শৈলী। এটি মুখ, হাত ও পা ছাড়া পুরো শরীর ঢেকে রাখে, যদিও সাঁতারের জন্য যথেষ্ট হালকা। ওয়েটস্যুট এবং একটি সুইমিং ক্যাপ পরা ব্যক্তির ত্বকের প্রায় সমপরিমাণ ঢাকা থাকে।
নকশাটি শালীন পোশাকের ইসলামিক ঐতিহ্যকে সম্মান করার উদ্দেশ্যে করা হয়েছে। এটি সূর্য থেকে সুরক্ষার জন্যও পরিধান করা হয়।
বুরকিনি মূলত অস্ট্রেলিয়ায় অহেদা জেনেত্তি দ্বারা নকশা করা হয়েছিল। জেনেত্তি কোম্পানীর আহিদা বুরকিনি শব্দের ট্রেডমার্কের মালিক, কিন্তু এটি কখনও কখনও সাঁতারের পোষাকের অনুরূপ ধরনগুলির সাধারণ শব্দ হিসাবে ব্যবহৃত হয়।
শরাব (রং)
শরাব, মদ বা ওয়াইন একটি রঙ বিশেষ যা মূলত লাল রঙেরই একটি গাঢ় আভা। এটি সকল প্রকার রেড ওয়াইন বা লাল মদগুলোর রঙসমূহের একটি সাধারণ ও গড়পড়তা উপস্থাপনা।
ইংরেজিতে রঙের নাম হিসেবে ওয়াইন (wine) শব্দটির রেকর্ডকৃত প্রথম ব্যবহার হয় ১৭০৫ সালে। কখনো কখনো এই রঙটিকে বর্ডেক্স রঙ হিসেবেও ডাকা হয়ে থাকে।
লৌহ শরাব
ডানপাশে বা উপরে প্রদর্শিত রঙটি হলো লৌহ শরাব যা ইংরেজিতে ক্ল্যারেট (claret) বা বর্ডেক্স (bordeaux) এই দুই নামেই পরিচিত।
বার্গান্ডি
বার্গান্ডি রঙটি একই নামের বার্গান্ডি মদের সাথে সম্পর্কিত একটি লাল রঙ।
ইংরেজিতে রঙের নাম হিসেবে বার্গান্ডি শব্দটির রেকর্ডকৃত প্রথম ব্যবহার হয় ১৮৮১ খ্রিস্টাব্দে।
শরাব কাইট
ডানপাশে বা উপরে প্রদর্শিত রঙটি হলো শরাব কাইট যা শরাব রঙের একটি গাঢ় রূপ। ইংরেজিতে এটি ওয়াইন ড্রেগস নামে পরিচিত।
ইংরেজিতে রঙের নাম হিসেবে ওয়াইন ড্রেগস (wine dregs) শব্দটির রেকর্ডকৃত প্রথম ব্যবহার হয় ১৯২৪ সালে।
শ্রেষ্ঠ মারাঠি ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)
শ্রেষ্ঠ মারাঠি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ মারাঠি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুরু হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
পহ্লব কেশব আত্রে পরিচালিত, ১৯৫৪ সালের মহাত্মা ফুলে চলচ্চিত্রটিকে "শ্রেষ্ঠ মারাঠি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্র ২০১৮ সালের ছবি ভোঙ্গা।
বাগদাদ অবরোধ (১২৫৮)
বাগদাদ অবরোধ ১২৫৮ সালের ২৯ জানুয়ারি থেকে ১০ ফেব্রুয়ারি পর্যন্ত স্থায়ী ছিল। এসময় হালাকু খান বাগদাদ অবরোধ করেছিলেন। অবরোধের পর মঙ্গোলদের কাছে বাগদাদ আত্মসমর্পণ করে।
চিত্তনামা
এটি কাজী নজরুল ইসলাম এর রচিত কাব্যগ্রন্থ। দেশবন্ধু চিত্তরঞ্জন দাস ১৬ জুন ১৯২৫ (২রা আষাঢ় ১৩৩২ বঙ্গাব্দ) মঙ্গলবার, দার্জিলিং এ পরলোকগমন করেন । দেশবন্ধু চিত্তরঞ্জন দাসের মৃত্যুতে কবি অত্যন্ত আঘাত পেয়েছিলেন। চিত্তরঞ্জন দাসের মৃত্যুতে শোকাহত হয়ে নজরুল অর্ঘ্য, অকাল-সন্ধ্যা, সান্ত্বনা, ইন্দ্রপতন, রাজভিখারি নামে কয়েকটি কবিতা সমকালীণ পত্রিকায় লেখেন। ১৩৩২ বঙ্গাব্দের শ্রাবণ মাসে কবিতাগুলো গ্রন্থাকারে প্রকাশিত হয়। গ্রন্থটির প্রচ্ছদ করেছিলেন দীনেশরঞ্জন দাশ। বাসন্তী দেবী ছিলেন খুবই স্নেহশীলা নারী। নজরুলের মধ্যে ছিল মাতৃস্নেহ পাবার আগ্রহ । কারণ নিজের মায়ের সাথে নজরুলের সম্পর্ক খুব একটা ভালো ছিল না। নজরুল, চিত্তরঞ্জন দাসের স্ত্রী বাসন্তী দেবীকে মা বলে ডাকতেন।
বাগদাদ অবরোধ (১২৫৮)
হালাকু খান ইরানে হাসাসিনদের বিরুদ্ধে অভিযান চালানোর পর হাসাসিনরা আত্মসমর্পণ করে। এরপর তিনি বাগদাদের দিকে অগ্রসর হয়ে খলিফা আল-মুসতাসিমকে আত্মসমর্পণ করতে বলেন। খলিফা প্রস্তাব ফিরিয়ে দেয়ার পর হালাকু খান শহর অবরোধ করেন। ১২ দিন পরে শহর আত্মসমর্পণ করে। এরপর মঙ্গোলরা বাগদাদে প্রবেশ করে নৃশংস ধ্বংসযজ্ঞ শুরু করে। হামলায় বাগদাদের বিখ্যাত বাইতুল হিকমাহ গ্রন্থাগার ধ্বংস হয়ে যায়। খলিফাসহ শহরের অসংখ্য বাসিন্দাকে হত্যা করা হয়। ফলে শহর জনশূণ্য হয়ে পড়ে। এই অবরোধকে ইসলামি স্বর্ণযুগের সমাপ্তি হিসেবে দেখা হয়।
চিত্তনামা
গ্রন্থটি মাতা বাসন্তী দেবীকে উৎসর্গ করে লিখেছিলেন-
বাগদাদ অবরোধ (১২৫৮)
পরিকল্পনা
১২৫৭ সালে মংকে খান মেসোপটেমিয়া, সিরিয়া ও ইরানে শক্ত কর্তৃত্ব স্থাপনের সিদ্ধান্ত নেন। তিনি তার ভাই হালাকু খানকে খিলাফতসহ বিভিন্ন মুসলিম রাজ্য জয় করার দায়িত্ব দেন। আত্মসমর্পণ যারা করবে না তাদের ধ্বংস করে দেয়ার জন্যও নির্দেশ দেয়া হয়।
চিত্তনামা
উৎসর্গ
বাগদাদ অবরোধ (১২৫৮)
পরিকল্পনা
অভিযানের জন্য হালাকু খান একটি বড় আকারের বাহিনী গড়ে তোলেন। বাহিনীর সেনাপতিদের মধ্যে ছিলেন আরগুন আগা, বাইজু, বুকা তিমুর, গুয়ো কান, কিতবুকা, হালাকু খানের ভাই সুনিতাইসহ বিভিন্ন যুদ্ধনেতা এছাড়াও সিলিসিয়ার আর্মেনীয় ও এন্টিওকের ফ্রাঙ্করাও সেনাদল নিয়ে যোগ দেন। জর্জিয়াও তাদের সাথে যোগ দেয়। ১,০০০ চীনা গোলন্দাজ সৈনিক বাহিনীতে যোগ দেয়। পাশাপাশি তুর্ক ও পার্সিয়ান যোদ্ধারাও বাহিনীতে যোগ দেয়।
চিত্তনামা
মাতা বাসন্তী দেবীর
বাগদাদ অবরোধ (১২৫৮)
প্রারম্ভিক অভিযান
হালাকু খান ইরানের দিকে অগ্রসর হয়ে লুরদের বিরুদ্ধে অভিযান চালান। তিনি বুখারা এবং খোয়ারিজম-শাহ রাজবংশের অবশিষ্টদের উপর হামলা করেন। তাদের পরাজিত করার পর তিনি হাসাসিনদের উপর নজর দেন। তিনি হাসাসিনদের ঘাটি আলামুত দুর্গ দখল করেন। মঙ্গোলরা তৎকালীন হাসাসিন প্রধান ইমাম রুকনউদ্দিন খুরশাহকে হত্যা করে।
চিত্তনামা
শ্রীশ্রীচরণারবিন্দে
বাগদাদ অবরোধ (১২৫৮)
হালাকু খানের বাগদাদ যাত্রা
হাসাসিনদের পরাজিত করার পর হালাকু খান আল-মুসতাসিমকে আত্মসমর্পণের প্রস্তাব দেন। উজিরে আজম ইবনুল আলকামির পরামর্শে খলিফা প্রস্তাব ফিরিয়ে দেন। ইতিহাসবিদদের মতে এর কারণ ছিল বিশ্বাসঘাতকতা ও অযোগ্যতা। তিনি খলিফাকে মিথ্যা আশ্বাস দিয়েছিলেন যে মঙ্গোলরা সমস্যা সৃষ্টি করলে মুসলিম বিশ্ব থেকে সহায়তা আসবে।
১১ জানুয়ারি নাগাদ মঙ্গোলরা শহরের কাছে পৌছে যায়। তারা দজলা নদীর উভয় তীরে অবস্থান নেয়। আল-মুসতাসিম শেষপর্যন্ত যুদ্ধের সিদ্ধান্ত নেন এবং মঙ্গোলদের বিরুদ্ধে ২০,০০০ অশ্বারোহীর একটি বাহিনী প্রেরণ করেন। এই অশ্বারোহীরা মঙ্গোলদের সাথে যুদ্ধে পরাজিত হয়।
শহর অবরোধ
২৯ জানুয়ারি মঙ্গোলরা বাগদাদ অবরোধ করে। তারা শহরের চারদিকে পরিখা খনন করে। শহরের দেয়াল ভাঙার জন্য অবরোধ ইঞ্জিন ও কেটাপুল্ট ব্যবহার করা হয়েছিল। ৫ ফেব্রুয়ারি নাগাদ তারা প্রতিরক্ষার উল্লেখযোগ্য অংশ ভেদ করতে সক্ষম হয়। পরিস্থিতির উন্নতি না হওয়ায় আল-মুসতাসিম হালাকু খানের সাথে আলোচনা করার চেষ্টা করেন। কিন্তু হালাকু খান রাজি হননি। বাগদাদের প্রায় ৩,০০০ গণ্যমান্য ব্যক্তি হালাকু খানের সাথে আলোচনার চেষ্টা করলে তাদেরকে হত্যা করা হয়। পাঁচদিন পর ১০ ফেব্রুয়ারি শহর আত্মসমর্পণ করে। ১৩ তারিখ মঙ্গোলরা শহরে প্রবেশ করে হত্যা ও ধ্বংসযজ্ঞ শুরু করে।
ধ্বংসযজ্ঞ
বিভিন্ন ঐতিহাসিক সূত্রে মঙ্গোলদের নিষ্ঠুরতার বর্ণনা রয়েছে। বাগদাদের বাইতুল হিকমাহ গ্রন্থাগার এসময় ধ্বংস হয়ে যায়। ফলে চিকিৎসা, জ্যোতির্বিদ্যাসহ বিভিন্ন বিষয়ের উপর রচিত অসংখ্য মূল্যবান বই হারিয়ে যায়। বেঁচে যাওয়া ব্যক্তিদের ভাষ্য অনুযায়ী দজলা নদীতে অসংখ্য বই ফেলে দেয়ার ফলে নদীর পানি বইয়ের কালির কারণে কালো হয়ে গিয়েছিল। পালিয়ে যেতে চেষ্টা করা নাগরিকদেরকে মঙ্গোলরা গণহারে হত্যা করে। এসময় নারী ও শিশুদেরকেও হত্যা করা হয়। এই হত্যাযজ্ঞে প্রায় ৯০,০০০ এর মত নাগরিক নিহত হয়েছে বলে অভিমত রয়েছে। অন্যান্য সূত্রে ভিন্ন সংখ্যা পাওয়া যায়। ১৪শ শতাব্দীর ইতিহাসবিদ ওয়াসসাফের মতে মৃতের সংখ্যা লক্ষাধিক ছিল। দ্য নিউ ইয়র্কারের ইয়ান ফ্রেজিয়ারের মতে মৃতের সংখ্যা ২,০০,০০০ থেকে ১০,০০,০০০। মঙ্গোলরা মসজিদ, প্রাসাদ, গ্রন্থাগার, হাসপাতালে লুটপাট চালায়। ফলে কয়েক প্রজন্ম ধরে গড়ে উঠা সব ইমারত ধ্বংস হয়ে যায়।
খলিফা আল-মুসতাসিম গ্রেপ্তার হন। তাকে শহরের বাসিন্দাদেরকে হত্যার দৃশ্য দেখতে বাধ্য করা হয়। মঙ্গোলরা রাজকোষেও লুটপাট চালায়। অধিকাংশ সূত্র অনুযায়ী হত্যার জন্য তারা খলিফাকে কাপড়ে মুড়ে তার উপর ঘোড়া চালিয়ে দেয়। তবে পর্যটক মার্কো পোলোর বর্ণনা অনুযায়ী খলিফাকে অভুক্ত রেখে মেরে ফেলা হয়েছিল।
পরবর্তী অবস্থা
বাগদাদ পুনর্নির্মাণের জন্য হালাকু খান ৩,০০০ মঙ্গোল সৈনিক রেখে যান। আতা-মালিক জুয়াওইনিকে বাগদাদ, নিম্ন মেসোপটেমিয়া ও খুজিস্তানের গভর্নর নিযুক্ত করা হয়। হালাকু খানের খ্রিষ্টান স্ত্রী দকুজ খাতুন বাগদাদের খ্রিষ্টান বাসিন্দাদের জীবন রক্ষা করতে সক্ষম হয়েছিলেন। হালাকু খান নেস্টরিয়ান ক্যাথলিক মার মাকিখাকে রাজ প্রাসাদ গ্রহণের প্রস্তাব দেন এবং তার জন্য একটি ক্যাথেড্রাল নির্মাণের নির্দেশ দেন।
আনুক এমে
আনুক এমে (ফরাসি: Anouk Aimée; জন্ম: ২৭শে এপ্রিল ১৯৩২) হলেন একজন ফরাসি অভিনেত্রী। তিনি ১৯৪৭ সালে ১৪ বছর বয়সে তার চলচ্চিত্র কর্মজীবন শুরু করেন এবং সত্তরের অধিক চলচ্চিত্রে অভিনয় করেছেন। যদিও তার বেশিরভাগই ফরাসি ভাষার চলচ্চিত্রে অভিনয় করেছেন, তিনি স্পেন, ব্রিটেন, ইতালি ও জার্মানি ও মার্কিন কয়েকটি চলচ্চিত্রেও কাজ করেছেন। তার সম্মাননার মধ্যে রয়েছে একটি গোল্ডেন গ্লোব পুরস্কার, একটি বাফটা পুরস্কার, একটি কান চলচ্চিত্র উৎসব পুরস্কার ও একটি সম্মানসূচক সেজার।
এমে শৈশব থেকে নিয়মিত শিক্ষার পাশাপাশি অভিনয় ও নৃত্য বিষয়ে পড়াশুনা করেছেন। তার অভিনীত চলচ্চিত্রগুলোর মধ্যে রয়েছে ফেদেরিকো ফেল্লিনি পরিচালিত লা দোলচে ভিতা (১৯৬০), যার মাধ্যমে তিনি চলচ্চিত্র শিল্পে "উদীয়মান তারকা" হিসেবে আবির্ভূত হন। তিনি পরবর্তীতে ফেল্লিনির অত্তো এ মেজ্জো (১৯৬৩), জাক দেমি পরিচালিত ললা (১৯৬১), জর্জ কিউকার পরিচালিত জাস্টিন (১৯৬৯), বেরনার্দো বেরতোলুচ্চি পরিচালিত লা ত্রাজেদিয়া দি উন উমো রিদিকোলো (১৯৮১) এবং রবার্ট আল্টম্যান পরিচালিত প্রেট-এ-পোর্টার (১৯৯৪) চলচ্চিত্রে অভিনয় করেন। ১৯৬৬ সালে আঁ উম এ উন ফ্যম চলচ্চিত্রে অভিনয়ের স্বীকৃতি হিসেবে তিনি শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে বাফটা পুরস্কার জয় করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
সৈয়দ শাফায়েতুল ইসলাম
সৈয়দ শাফায়েতুল ইসলাম বাংলাদেশ সেনাবাহিনীর অবসরপ্রাপ্ত মেজর জেনারেল ও রাজনীতিবিদ। তিনি বাংলাদেশের প্রধানমন্ত্রীর সামরিক সচিব হিসেবে দায়িত্ব পালন করেন।
প্রাথমিক জীবন
সৈয়দ শাফায়েতুল ইসলাম কিশোরগঞ্জে জন্মগ্রহণ করেন। তার পিতা বাংলাদেশের মুজিবনগর অস্থায়ী সরকারের ভারপ্রাপ্ত রাষ্ট্রপতি সৈয়দ নজরুল ইসলাম। তার ভাই সৈয়দ আশরাফুল ইসলাম বাংলাদেশি রাজনীতিবিদ ও মন্ত্রী যিনি বাংলাদেশ আওয়ামী লীগের ষষ্ঠ সাধারণ সম্পাদক ছিলেন।